
Nr.250, datë 15.5.2009

Për miratimin e dekretit të Presidentit të Republikës për shkarkim ministri

Në mbështetje të neneve 78 dhe 98 të Kushtetutës, mbështetur në dekretin nr.6169, datë 14.5.2009 të Presidentit të Republikës,

Kuvendi
I Republikës së Shqipërisë

Vendosi:

I. Miratohet dekreti i Presidentit të Republikës nr.6169, datë 14.5.2009 për shkarkimin e zotit Anastas Duro nga detyra e Ministrit të Punës, Çështjeve Sociale dhe Shanseve të Barabarta.
II. Ky vendim hyn në fuqi menjëherë.

Kryetare
Jozefina Topalli (Çoba)


Vendim
Nr.251, datë 15.5.2009

Për miratimin e dekretit të Presidentit të Republikës për emërim ministri

Në mbështetje të neneve 78 dhe 98 të Kushtetutës, mbështetur në dekretin nr.6170, datë 14.5.2009 të Presidentit të Republikës,

Kuvendi
I Republikës së Shqipërisë

Vendosi:

I. Miratohet dekreti i Presidentit të Republikës nr.6170, datë 14.5.2009 për emërimin e zotit Viktor Gumi në detyrën e Ministrit të Punës, Çështjeve Sociale dhe Shanseve të Barabarta.
II. Ky vendim hyn në fuqi menjëherë.

Kryetare
Jozefina Topalli (Çoba)











Vendim
Nr.252, datë 15.5.2009

Për miratimin e raportit përfundimtar të Komisionit hetimor “Për hetimin e praktikave dhe procedurave të dhënies së lejeve të ndërtimit në Bashkinë e Tiranës”, ngritur me vendimin e Kuvendit nr.249, datë 23.4.2009

Në mbështetje të nenit 78 të Kushtetutës dhe të nenit 22 të ligjit nr.8891, datë 2.5.2002 “Për organizimin dhe funksionimin e komisioneve hetimore të Kuvendit”,

Kuvendi
I Republikës së Shqipërisë

Vendosi:

I. Miratohet raporti përfundimtar, konkluzionet dhe rekomandimet e komisionit hetimor për shqyrtimin e kërkesës së një grupi deputetësh për hetimin e praktikave dhe procedurave të dhënies së lejeve të ndërtimit në Bashkinë e Tiranës, sipas tekstit bashkëlidhur këtij vendimi.
II. Dërgohet raporti përfundimtar Prokurorit të Përgjithshëm për fillimin e çështjes penale për personat që eventualisht kanë abuzuar me detyrën dhe funksionin publik.
III. Konstatohet pavlefshmëria e vendimeve të KRRT-së së Bashkisë së Tiranës së datës 17 prill 2009 dhe ngarkohet Inspektorati i Lartë i Deklarimit të Pasurive që, në bashkëpunim me Avokaturën e Shtetit, të ndërmarrin masat ligjore në përputhje me nenin 40 pika 6 shkronja “b” të ligjit nr.9367, datë 7.4.2005 “Për konfliktin e interesave në ushtrimin e funksioneve publike”, të ndryshuar.
IV. Ky vendim hyn në fuqi menjëherë.

Kryetare
Jozefina Topalli (Çoba)



Vendim
Nr.253, datë 15.5.2009

Për shpërndarjen e fondeve publike për subjektet zgjedhore për zgjedhjet parlamentare të vitit 2009

Në mbështetje të nenit 78 të Kushtetutës dhe të nenit 87 pika 1 të ligjit nr.10 019, datë 29.12.2008 “Kodi Zgjedhor i Republikës së Shqipërisë”,

Kuvendi
I Republikës së Shqipërisë

Vendosi:

I. Sasia e fondeve publike që do t’u shpërndahen subjekteve zgjedhore për zgjedhjet parlamentare të vitit 2009 është 65 milionë lekë.
II. Ky vendim hyn në fuqi menjëherë.

Kryetare
Jozefina Topalli (Çoba)
Vendim
Nr.254, datë 15.5.2009

Për mbylljen e legjislaturës XVII të Kuvendit të Shqipërisë

Në mbështetje të nenit 78 të Kushtetutës dhe të nenit 9 pika 2 të ligjit nr.10 019, datë 29.12.2008 “Kodi Zgjedhor i Republikës së Shqipërisë”,

Kuvendi
I Republikës së Shqipërisë

Vendosi:

I. Legjislatura XVII e Kuvendit të Shqipërisë mbyllet në datën 28.5.2009.
II. Ky vendim hyn në fuqi menjëherë.

Kryetare
Jozefina Topalli (Çoba)


DEKRET
Nr.6130, datë 8.4.2009

PËR DHËNIE TË SHTETËSISË SHQIPTARE

Në mbështetje të nenit 92 pika “c” të Kushtetutës, të nenit 9 pika 7 dhe të nenit 20 të ligjit nr.8389, datë 5.8.1998 “Për shtetësinë shqiptare”,

DEKRETOJ:

Neni 1

I jepet shtetësia shqiptare me kërkesë të saj:

Evgeniya (Jevgenija) Igor Luca (Okhremenko)

Neni 2
 
Ky dekret hyn në fuqi menjëherë.

PRESIDENTI I REPUBLIKËS
Bamir Topi








VENDIM 
Nr.385, datë 15.4.2009

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS KUMAN TË QARKUT TË FIERIT
 
Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës Kuman të qarkut të Fierit, sipas lidhjes nr.1, që i bashkëlidhet këtij vendimi. 
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të komunës Kuman të qarkut të Fierit, miratuar me vendimin nr.481, datë 16.4.2008 të Këshillit të Ministrave “Për miratimin e listës së inventarit të pronave të paluajtshme shtetërore në Kuman të qarkut të Fierit”. 
2. Ngarkohen Ministria e Brendshme dhe komuna Kuman për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
 
KRYEMINISTRI 
Sali  Berisha

Komuna Kuman                                                                             Lidhja nr.1
	Numrat rendorë të
pronave në listën e
inventarit
	
Fusha e përdorimit të pronës
	Lloji i transferimit

	1-3
	Troje të lira dhe hapësira publike të pazëna ndërmjet ndërtesave ose objekteve të çdo lloji.
	Në përdorim

	4-14
	Prona që përdoren për realizimin e funksioneve në fushën e mbrojtjes civile.
	Në pronësi

	15-22
	Prona që përdoren për realizimin e programeve arsimore.
	Në pronësi

	23-26
	Prona që përdoren për realizimin e funksioneve në shëndetin publik.
	Në pronësi

	27-30
	Prona që përdoren për realizimin e veprimtarive social-kulturore e sportive.
	Në pronësi

	31-40
	Varrezat publike
	Në pronësi

	42, 46, 48
	Prona që përdoren për ushtrimin e funksioneve në fushën e
bujqësisë dhe të ushqimit (toka  produktive).
	Në përdorim

	43,44,45,47,49,51,56,
65,78,87,89,93
	Prona që përdoren për ushtrimin e funksioneve në fushën e
bujqësisë dhe të ushqimit (toka joproduktive dhe kanale të treta).
	Në pronësi

	94-107
	Infrastrukturë (rrugë vendore)
	Në pronësi

	108-112
	Prona që përdoren për ushtrimin e funksioneve në fushën
e ujësjellës-kanalizimeve.
	Në pronësi





Vendim
Nr.401, datë 22.4.2009

Për një shtesë në vendimin nr.335, datë 2.9.1997 të Këshillit të Ministrave “Për lëshimin e pasaportave diplomatIke dhe të shërbimit”, të ndryshuar

Në mbështetje të nenit 100 të Kushtetutës dhe të nenit 4 të ligjit nr.8668, datë 23.11.2000 “Për pajisjen e shtetasve shqiptarë me pasaportë për jashtë shtetit”, me propozimin e Ministrit të Punëve të Jashtme, Këshilli i Ministrave

Vendosi:

Në fund të pikës 3 të vendimit nr.335, datë 2.9.1997 të Këshillit të Ministrave, të ndryshuar, të shtohen edhe emërtesat:
“-Drejtori i Drejtorisë së Sigurimit të Informacionit të Klasifikuar (DSIK), drejtorët e drejtorive, përgjegjësit e sektorëve dhe specialistët në DSIK.”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


VENDIM
Nr.474, datë 6.5.2009

PëR PËRCAKTIMIN E  AUTORITETIT KONTRAKTUES,  PËR DHËNIEN ME KONCESION tË HIDROCENTRALIT  “LLANGA 1”, DHE MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË
 
 Në mbështetje të nenit 100 të Kushtetutës dhe të neneve 5, pika 3, e 23,   pika 3, shkronja “b”, të ligjit nr.9663, datë 18.12.2006 “Për koncesionet”,  të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave
 
Vendosi:
 
1. Autoriteti kontraktues  për kryerjen e procedurës ligjore, për dhënien me koncesion, të formës “BOT” (ndërtim, operim, transferim) të hidrocentralit “Llanga 1”, është Ministria e Ekonomisë, Tregtisë dhe Energjetikës.
2. Dhënien e bonusit prej 2 pikëve shoqërisë “M&A International”, sh.p.k, për rezultatin teknik e financiar, në procedurën konkurruese përzgjedhëse (propozim i pakërkuar), për dhënien me koncesion të këtij hidrocentrali.
 3. Ministria e Ekonomisë, Tregtisë dhe Energjetikës, në procedurën konkurruese përzgjedhëse, për dhënien me koncesion të hidrocentralit “Llanga 1”, të kërkojë shprehje të interesit dhe të pranojë oferta, për të gjithë pjesën e lirë të skemës, ku përfshihet ndërtimi i këtij hidrocentrali.
4. Ngarkohet  Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
Kryeministri
Sali  Berisha
VENDIM
Nr.32, datë 22.4.2009

PËR FILLIMIN E PROCEDURAVE PËR LICENCIMIN E SHOQËRISË “PURO ENERGY STEBLEVA” SHPK

Në mbështetje të neneve 8, pika 2 germa “a”, 9 dhe 13 pika 1, germa a, të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 4, pika 1, germa a, dhe 10, pikat 1 dhe 3 të “Rregullores për procedurat e licencimit, modifikimit, transferimit të plotë/pjesshëm dhe rinovimit të licencave”, të miratuar me vendimin e Bordit të Komisionerëve nr.108, datë 9.9.2008, nenit 18, pika 1, germa a, të rregullave të praktikës dhe procedurave të ERE-  s, miratuar me vendimin e Bordit të Komisionerëve nr.21, datë 18.3.2009, Bordi i Komisionerëve të Entit Rregullator të Energjisë (ERE), në mbledhjen e tij të datës 22.4.2009, mbasi shqyrtoi aplikimin e paraqitur nga shoqëria “PURO ENERGY STEBLEVA” sh.p.k., për t’u licencuar në aktivitetin e prodhimit të energjisë elektrike,
dhe konstatoi:
- Paraqitjen e aplikimit konform përcaktimeve të “Rregullores për procedurat e licencimit, modifikimit, transferimit të plotë/pjesshëm dhe rinovimit të licencave”,

VENDOSI:

1. Të fillojë procedurat për licencimin e shoqërisë “PURO ENERGY STEBLEVA” sh.p.k. në aktivitetin e prodhimit të energjisë elektrike.
2. Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
Bujar Nepravishta



KËRKESË
Nr.1467/1, datë 17.4.2009
PËR SHPRONËSIM PUBLIK

Ministria e Punëve Publike, Transportit dhe Telekomunikacionit shpall kërkesën për  shpronësim, për interes publik, të pasurive të paluajtshme, pronë private, që preken nga zgjerimi rrugës nacionale të Saukut.
Subjekti kërkues i këtij objekti është Drejtoria e Përgjithshme e Rrugëve. Me anë të këtij publikimi në shtyp kërkojmë të vëmë në dijeni personat të cilët preken nga ky shpronësim. Vënia në dijeni konsiston në masën e vlerësimit të llogaritur në bazë të vendimit nr.872, datë 12.12.2007 të Këshillit të Ministrave “Për disa ndryshime dhe shtesa në vendimin nr.138, datë 23.3.2000 të Këshillit të Ministrave “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, për pronarët sipas listës emërore bashkëlidhur.
Pronarët që kanë emrin në listën emërore dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre, lidhur me çmimin, sipërfaqen, titullin e pronësisë, apo llojin e pasurisë që kanë në pronësi, të shoqëruara me dokumentet përkatëse në ministrinë kompetente (Ministria e Punëve Publike, Transportit dhe Telekomunikacionit).
Pronarët, për të cilët, në kolonën “Shënime” në tabelën e publikuar, është bërë shënimi “Konfirmuar nga ZRPP”, do të kompensohen për efekt shpronësimi pas miratimit të kërkesës për shpronësim nga Këshilli i Ministrave dhe pasi të kenë paraqitur dokumentacionin respektiv të pronësisë pranë Drejtorisë së Përgjithshme të Rrugëve (subjekti kërkues në bazë të ligjit nr.8561, datë 22.12.1999 “Për shpronësimin dhe marrjen në përdorim të përkohshëm, të pasurisë, pronë private, për interes publik”).
Vlera totale e këtij shpronësimi është 407 931 (katërqind e shtatë mijë e nëntëqind e tridhjetë e një) lekë.

MINISTri I PUNËVE PUBLIKE, 
TRANSPORTIT DHE TELEKOMUNIKACIONIT
Sokol Olldashi

REPUBLIKA E SHQIPËRISË
MINISTRIA E PUNËVE PUBLIKE, TRANSPORTIT DHE TELEKOMUNIKACIONIT
DREJTORIA E PËRGJITHSHME E RRUGËVE
SEKTORI I SHPRONËSIMEVE

LISTA E PRONARËVE QË SHPRONËSOHEN PËR EFEKT TË NDËRTIMIT TË RRUGËS NACIONALE “SAUK”
FshAtrat: Sauk, Mjull Bathore, Farkë e vogël

	
Nr.
	Pronari
	
ZK.
	
Nr. Pas
	Arë
	Truall
	Vlera
totale
lekë
	
Shënime

	
	Emri, Atësia, Mbiemri
	
	
	Sip.m2
	Çmimi
m2
	Vlera
lekë
	Sip.
m2
	Çmimi
m2
	Vlera
lekë
	
	

	1
	Fatos Selman Brahja
	3266
	27/3
	134
	395
	52930
	
	
	
	52930
	Konfirmuar nga ZRPP

	2
	Halit Nuredin Brahja
	3266
	27/4
	37
	395
	14615
	
	
	
	14615
	Konfirmuar nga ZRPP

	3
	Genc Etem Brahja
	3266
	27/2
	30
	395
	11850
	
	
	
	11850
	Konfirmuar nga ZRPP

	4
	Xenita Hasan Farka
	2704
	198/7
	
	
	
	12
	2517
	30204
	30204
	Konfirmuar nga ZRPP

	5
	Xhelal Mustafa Metani
	2704
	193/9/3
	
	
	
	20
	2517
	50340
	50340
	Konfirmuar nga ZRPP

	6
	Tire Mustafa Bathorja
	2704
	193/10
	
	
	
	22
	2517
	55374
	55374
	Konfirmuar nga ZRPP

	7
	Dashamir+Izet Shyqyri Osma
	2704
	206/16
	23
	344
	7912
	
	
	
	7912
	Konfirmuar nga ZRPP

	8
	Trashëgimtarët Gjuzi
	2704
	206/20
	13
	344
	4472
	
	
	
	4472
	Konfirmuar nga ZRPP

	9
	Lumturi Gjuzi
	2704
	206/19
	74
	344
	25456
	
	
	
	25456
	Konfirmuar nga ZRPP

	10
	Bashkëpronarët Allaraj+Hoxha
	2704
	230/13
	262
	344
	90128
	
	
	
	90128
	Konfirmuar nga ZRPP

	11
	Nadire Rrushi
	2704
	217/18
	
	
	
	18
	2517
	45306
	45306
	Konfirmuar nga ZRPP

	12
	Agim Sali Muharremi
	1605
	211/23
	52
	372
	19344
	
	
	
	19344
	Konfirmuar nga ZRPP

	
	TOTALI
	
	
	201
	
	79395
	72
	
	181224
	407931
	













KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetases Mentije Marke, e bija e Ramadanit dhe e Meleqes, e datëlindjes 10.8.1928, banuese në Grevë, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetasit Emin Nesimi, i biri i Hajrullait dhe i Tahires, i datëlindjes 20.7.1917, banues në Rabdisht, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetasit Hajrulla Nesimi, i biri i Zeqirit dhe i Sulbijes, i datëlindjes 16.5.1892, banues në Rabdisht, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetases Nazmije Goleci, e bija e Mirvetit dhe e Beres, e datëlindjes 9.4.1920, banuese në Rabdisht, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetasit Zeqir Ismaili, i biri i Xheladinit dhe i Vahides, i datëlindjes 17.1.1916, banues në Rabdisht, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetasit Fetah Goleci, i biri i Veliut dhe i Hazbies, i datëlindjes 20.3.1916 banues në Rabdisht, Komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetases Gazie Fida, e bija e Seferit dhe e Linditës, e datëlindjes 12.5.1994, banuese në Grevë, komuna Melan.




KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetasit Abdi Merdani, i biri i Sinanit dhe i Nazes, i datëlindjes 10.10.1890, banues në Grevë, komuna Melan.

KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetases Meribane Balliu, e bija e Shahinit dhe e Razijes, e datëlindjes 25.2.1974, banues në Pjeçë, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetasit Kadri Nesimi, i biri i Hajrullait dhe i Tahires, i datëlindjes 16.9.1919, banues në Rabdisht, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetases Sabrije Çupi, e bija e Jasharit dhe e Danes, e datëlindjes 8.2.1908, banuese në Pjeçë, komuna Melan.


KëRKESë

Zyra e gjendjes civile e komunës Melan, përfaqësuar nga përgjegjësja e zyrës znj.Vaska Jonuzi, kërkon shpalljen të vdekur të shtetases Xhile Elezi, e bija e Hazizit dhe e Mines, e datëlindjes 14.9.1900, banuese në Bellovë, komuna Melan.




